SET ปิดบวก 5 จุด นลท.เก็งกำไรรอผลประชุม “เฟด” โบรกฯคาดพรุ่งนี้ไซด์เวย์
SET ปิดบวก 5 จุด นลท.เข้าเก็งกำไรหลังรอผลประชุมเฟดเกี่ยวกับการเร่งปรับลด QE และผลการประชุมธนาคารกลางแห่งอื่นๆ พรุ่งนี้ตลาดฯคงแกว่งไซด์เวย์ ให้แนวรับ 1,615 แนวต้าน 1,634 จุด
14 ธ.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ คล้ายกับตลาดหุ้นภูมิภาคเอเชียที่แกว่ง Sideway ถึง Sideway Down จากความกังวลเชื้อไวรัสโควิดสายพันธุ์โอมิครอน หลังจากอังกฤษพบผู้ติดเชื้อโอมิครอนเสียชีวิตรายแรก จึงต้องติดตามว่าฝั่งสหรัฐฯจะประเมินสถานการณ์เชื้อตัวนี้อย่างไร
นอกจากนี้นักลงทุนต่างเฝ้ารอผลการประชุมธนาคารกลางสหรัฐฯ (เฟด) เกี่ยวกับการเร่งปรับลด QE จะออกมาเป็นอย่างไร และการประชุมธนาคารกลางแห่งอื่นๆ ด้วย รวมถึงยังต้องจับตาสถานการณ์การแพร่ระบาดเชื้อไวรัสโควิดสายพันธุ์โอมิครอนนต่อไป และมาตรการกระตุ้นเศรษฐกิจของไทยในสัปดาห์หน้า
สำหรับแนวโน้มการลงทุนในวันพรุ่งนี้ (15 ธ.ค.) นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,615 จุด ส่วนแนวต้าน 1,634 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ 
KBANK มูลค่าการซื้อขาย 3,352.86 ล้านบาท ปิดที่ 139.00 บาท ราคาไม่เปลี่ยนแปลง
JAS มูลค่าการซื้อขาย 2,743.87 ล้านบาท ปิดที่ 3.70 บาท เพิ่มขึ้น 0.22 บาท
IVL มูลค่าการซื้อขาย 2,086.83 ล้านบาท ปิดที่ 42.75 บาท เพิ่มขึ้น 2.25 บาท
SCB มูลค่าการซื้อขาย 1,994.99 ล้านบาท ปิดที่ 125.00 บาท ราคาไม่เปลี่ยนแปลง
DELTA มูลค่าการซื้อขาย 1,937.89 ล้านบาท ปิดที่ 440.00 บาท เพิ่มขึ้น 16.00 บาท